CELEX: C2005/171/06
Language: et
Date: 2005-07-09 00:00:00
Title: Euroopa Kohtu otsus (neljas koda) 12. mai 2005 kohtuasjas C-42/04 (College van Beroep voor het bedrijfsleven'i eelotsusetaotlus): Maatschap J. B. en R.A.M. Elshof versus Minister van Landbouw, Natuur en Voedselkwaliteit (Suu- ja sõrataud — Määrus (EÜ) nr 1046/2001 — Jäätmetehasesse saadetavate loomade tarnimisel antav abi — Abi ülemmäär, mida arvestatakse loomade keskmise kaalu alusel partii kohta)

9.7.2005   
            
            
               ET
            
            
               Euroopa Liidu Teataja
            
            
               C 171/3
            
         
      EUROOPA KOHTU OTSUS
   
   (neljas koda)
   12. mai 2005
   kohtuasjas C-42/04 (College van Beroep voor het bedrijfsleven'i eelotsusetaotlus): Maatschap J. B. en R.A.M. Elshof versus Minister van Landbouw, Natuur en Voedselkwaliteit (1)
   
   (Suu- ja sõrataud - Määrus (EÜ) nr 1046/2001 - Jäätmetehasesse saadetavate loomade tarnimisel antav abi - Abi ülemmäär, mida arvestatakse loomade keskmise kaalu alusel partii kohta)
   (2005/C 171/06)
   Kohtumenetluse keel: hollandi
   Kohtuasjas C-42/04, mille esemeks on Euroopa Kohtule EÜ artikli 234 alusel College van Beroep voor het bedrijfsleven'i (Holland) 23. jaanuari 2004. aasta otsusega esitatud eelotsusetaotlus, mis saabus Euroopa Kohtusse 3. veebruaril 2004, menetluses Maatschap J. B. en R.A.M. Elshof v. Minister van Landbouw, Natuur en Voedselkwaliteit, tegi Euroopa Kohus (neljas koda), koosseisus: koja esimees K. Lenaerts (ettekandja), kohtunikud N. Colneric ja E. Levits, kohtujurist: M. Poiares Maduro, kohtusekretär: vanemametnik M.-F. Contet, 12. mail 2005 otsuse, mille resolutiivosa on järgmine:
   Mõiste “partii” komisjoni 30. mai 2001. aasta määruse (EÜ) nr 1046/2001, millega võetakse vastu erandlikud sea- ja vasikalihaturu toetusmeetmed Madalmaades, artikli 4 lõike 3 mõttes osutab kõigile põllumajandustootja poolt ühe müügitehinguga seoses ühe päeva jooksul tarnitud jäätmetehasesse saadetavatele vasikatele.
   
      (1)  ELT C 85, 3.4.2004.